el el el el el el el el el el el el el el el el el el el el el el el el el el el el ru el el el el el el el el ru el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Ο Νίκος Χαρδαλιάς (Βύρωνας, 10 Νοεμβρίου 1968) είναι Έλληνας πολιτικός. Διατελεί υφυπουργός Εθνικής Άμυνας στην κυβέρνηση Κυριάκου Μητσοτάκη. Πριν από αυτή την θέση, διετέλεσε υφυπουργός Πολιτικής Προστασίας την περίοδο Μαρτίου 2020 - Αυγούστου 2021.
Υφυπουργός Πολιτικής Προστασίας και Διαχείρισης Κρίσεων
15 Μαρτίου 2020 – 31 Αυγούστου 2021
19 Ιουλίου 2019 – 15 Μαρτίου 2020
1 Σεπτεμβρίου 2014 – 31 Αυγούστου 2019
1 Ιανουαρίου 2003 – 31 Αυγούστου 2014
10 Νοεμβρίου 1968 (1968-11-10) (53 ετών), Βύρωνας
Γεννήθηκε στις 10 Νοεμβρίου 1968[2] στον Βύρωνα και κατάγεται από τη Γρανίτσα Ευρυτανίας.[3] Είναι απόφοιτος της Βαρβακείου Προτύπου Σχολής. Σπούδασε Πολιτικές Επιστήμες και Διεθνείς Σχέσεις στο Πανεπιστήμιο του Κεντ της Αγγλίας. Έχει μεταπτυχιακές σπουδές στην Πολιτική Επικοινωνία και τα ΜΜΕ.[4] Έχει ειδικευθεί σε θέματα Περιφερειακής Ανάπτυξης και Ευρωπαϊκής Ολοκλήρωσης.
Το 1994 εκλέχτηκε Δημοτικός Σύμβουλος με το ΔΗΜΟΤΙΚΟ ΣΥΝΑΓΕΡΜΟ και τον υποψήφιο Δήμαρχο τότε, Δημήτρη Δράκο, ενώ το 1998 κατέρχεται στις εκλογές ως υποψήφιος Δήμαρχος, επικεφαλής του συνδυασμού ΕΠΟΧΗ ΔΗΜΙΟΥΡΓΙΑΣ και συγκεντρώνει ποσοστό 31,9% και 48,9% στον α’ και β’ γύρο αντίστοιχα. Τον Οκτώβριο του 2002, εξελέγη Δήμαρχος Βύρωνα, με τη στήριξη της Νέας Δημοκρατίας και από το 2003 έως το 2014 υπηρέτησε αυτή τη θέση[5] και από το 2014 έως το 2019 ήταν περιφερειακός σύμβουλος Αττικής. Ο Χαρδαλιάς έχει καταδικαστεί δυο φορές από Ελληνικά δικαστήρια (ένα χρόνο φυλάκιση με αναστολή και 3.000 ευρώ πρόστιμο το 2015 και έξι μήνες με αναστολή το 2016)[6] για ρύπανση στην περιοχή Εργάνη (δασική περιοχή στον Υμηττό) κατά την περίοδο που ήταν δήμαρχος του Βύρωνα. Η ρύπανση αφορά την εναπόθεση απορριμμάτων στην περιοχή κατά τη διάρκεια έργων κατασκευής δρόμων του δήμου.
Είναι μέλος της Πολιτικής Επιτροπής της Νέας Δημοκρατίας,[7] γραμματέας Τοπικής Αυτοδιοίκησης[8] και αναπληρωτής γραμματέας της Πολιτικής Επιτροπής του κόμματος.[9] Στις 19 Ιουλίου του 2019, διορίστηκε γενικός γραμματέας Πολιτικής Προστασίας στο Υπουργείο Προστασίας του Πολίτη στην κυβέρνηση του Κυριάκου Μητσοτάκη.[10] Στις 15 Μαρτίου 2020 ορίστηκε υφυπουργός Πολιτικής Προστασίας και Διαχείρισης Κρίσεων.[11] Ανέλαβε μαζί με τον Σωτήρη Τσίοδρα την ενημέρωση των πολιτών σχετικά με την επιδημία του κορονοϊού στην Ελλάδα, αναλαμβάνοντας το κομμάτι της ανακοίνωσης των μέτρων και της τήρησής τους.[12]
Ανέλαβε τον συντονισμό της αντιμετώπισης των δασικών πυρκαγιών το καλοκαίρι του 2021. Στις 16 Αυγούστου 2021, ενώ βρισκόταν εν εξελίξει φωτιά στην Κερατέα, υπέστη έμφραγμα του μυοκαρδίου το οποίο αντιμετωπίστηκε με την τοποθέτηση stent.[13] Κατόπιν ανασχηματισμού της κυβέρνησης την 31η Αυγούστου 2021, ο Νίκος Χαρδαλιάς ορίστηκε Υφυπουργός Εθνικής Άμυνας, αντικαθιστώντας τον Αλκιβιάδη Στεφανή.[14]
↑ www .minocp .gov .gr /index .php?option=ozo _content&perform=view&id=6873&Itemid=685&lang=GR&lang=. Ανακτήθηκε στις 14  Νοεμβρίου 2020.
↑ Διαμαντάκος, ΕΠΙΜΕΛΕΙΑ Βασίλης (5 Απριλίου 2020). «Νίκος Χαρδαλιάς: Ο «στρατηγός» στον πόλεμο ενάντια στον κορωνοϊό». Pagenews.gr. Ανακτήθηκε στις 2 Μαΐου 2020.
↑ «Ο Νίκος Χαρδαλιάς, πρώην δήμαρχος Βύρωνα με καταγωγή από την Γρανίτσα Ευρυτανίας θα αναλάβει Γενικός Γραμματέας Στερεάς Ελλάδας με απόφαση Μπακογιάννη». www.evrytanika.gr. Ανακτήθηκε στις 5 Ιουλίου 2020.
↑ «Δήμαρχος Βύρωνα, Νίκος Χαρδαλιάς, βιογραφικό». Ανακτήθηκε στις 2 Απριλίου 2020.
↑ «Δήμος Βύρωνα - Οι Δήμαρχοι». Αρχειοθετήθηκε από το πρωτότυπο στις 16 Μαρτίου 2019. Ανακτήθηκε στις 6 Αυγούστου 2019.
↑ ««Πράσινες» καταδίκες για τον προστάτη του περιβάλλοντος». Η Εφημερίδα των Συντακτών. Ανακτήθηκε στις 31 Μαρτίου 2021.
↑ «Πολιτική Επιτροπή». Ανακτήθηκε στις 6 Αυγούστου 2019.
↑ «Γραμματέας Τοπικής Αυτοδιοίκησης». Αρχειοθετήθηκε από το πρωτότυπο στις 5 Αυγούστου 2019. Ανακτήθηκε στις 6 Αυγούστου 2019.
↑ «Νέος αναπληρωτής Γραμματέας της Πολιτικής Επιτροπής της ΝΔ ο Ν. Χαρδαλιάς». Αρχειοθετήθηκε από το πρωτότυπο στις 5 Αυγούστου 2019. Ανακτήθηκε στις 6 Αυγούστου 2019.
↑ charisk (24 Ιουλίου 2013). «Γενικός Γραμματέας Πολιτικής Προστασίας». Γενική Γραμματεία Πολιτικής Προστασίας. Αρχειοθετήθηκε από το πρωτότυπο στις 22 Αυγούστου 2019. Ανακτήθηκε στις 22 Αυγούστου 2019.
↑ «Γενική Γραμματεία Νομικών και Κοινοβουλευτικών Θεμάτων | ΜΗΤΣΟΤΑΚΗ ΚΥΡΙΑΚΟΥ». www.ggk.gov.gr. Αρχειοθετήθηκε από το πρωτότυπο στις 5 Αυγούστου 2019. Ανακτήθηκε στις 16 Μαρτίου 2020.
↑ «Γαλλικό πρακτορείο: Σωτήρης Τσιόδρας, Νίκος Χαρδαλιάς - Δύο αντίθετοι πόλοι». ΕΘΝΟΣ. 6 Απριλίου 2020. Ανακτήθηκε στις 15 Νοεμβρίου 2021.
↑ «Χαρδαλιάς – Στη φωτιά στην Κερατέα έπαθε το έμφραγμα – Τι είπε στον υπασπιστή του». Το Βήμα Online. 16 Αυγούστου 2021. Ανακτήθηκε στις 15 Νοεμβρίου 2021.
↑ «Ποιοι είδαν... την έξοδο από την κυβέρνηση - Ολες οι αλλαγές στο κυβερνητικό σχήμα». ΤΑ ΝΕΑ. 31 Αυγούστου 2021. Ανακτήθηκε στις 15 Νοεμβρίου 2021.